
ΑΝΑΚΟΙΝΩΣΗ 


*Η  Συντονιστική  Επιτροπή  του  Ν.Κ.Σ.  πληροφορήθηκε  τήν 
αίσχρή  πρά^η  τοϋ  ^εσχίσματος  τής  ελληνικής  σημαίας  του  Γ.Σ.Π, 
κι  έπιθυμεϊ  νά  καταδικάση  έντονα  τέτοιες  άνόητες  καί 
έπιζήμιες  γιά  τήν  Κύπρο  ένέργειες.  Πιστεύουμε  πώς  ή  πράξη 
αύτή  έξυπηρετει  άντικυπριακές  έπιδιώξεις  καί  είμαστε  βέβαιοι 
πώς  κανένας  κύπριος  πατριώτης  δέν  θάχει  άμφιβολία  πώς  οι 
ένοχοι  είναι  έκεινοι  οί  ίδιοι  προδότες  τής  Κύπρου  καί  του 
άγώνα  της  πού  προκάλεσαν  τά  τόσα  δεινά  πού  πέρασε  δ  λαός  μας. 

Στήν  κρίσιμη  περίοδο  πού  τώρα  διέρχεται  δ  άγώνας  μας  δ 
κυπριακός  λαός  στό  σύνολο  του  άντικρύζει  μέ  πολλή  σύνεση 
καί  ωριμότητα  τέτοια  θέματα  κι  ένώ  χρησιμοποιεί  καί  τιμά 
τά  σύμβολα  τής  δικής  του  άνεξαρτησίας  καί  κρατικής  όντότητας 
δείχνει  τόν  προσήκοντα  σεβασμό  στά  σύμβολα  άλλων  κρατών 
καί  ίδιαίτερα  τής  Ελλάδας  πού  σταθερά  καί  μέ  συνέπεια 
ύποστηρίζει  τόν  άγώνα  τής  Κύπρου  γιά  τήν  άνεξαρτησία 
καί  τήν  έδαφική  της  άκεραιότητα. 

Καταδικάζουμε  τήν  νέα  προκλητική  ένέργεια  των  έχθρών  τής 
Κύπρου*  έχουμε  τήν  βεβαιότητα  πώς  δλόκληρος  δ  λαός 
συμμερίζεται  τήν  θέση  αύτή  καί  δέν  θά  έπιτρέφει  τήν 
δημιουργία  τοϋ  άντικυπριακοϋ  κλίματος  ούτε  τήν  έξασθένηση 
τής  συνεργασίας  Κύπρου- “Ελλάδας  πού  έπιδιώκουν  τέτοιες  ένέργειες. 

